### 5.      Beslutning om at fortsætte planlægning for boligområde ved [adresse], [adresse].

**Åbent**

Sagsnr.: 326-2017-41921       J.nr.: 01.02.00           Dokumentnr.:
326-2018-141129

**Sagstype**

Beslutning.

**Resume og sagens baggrund**

Administrationen har indkaldt ideer og forslag til
planlægning for tæt-lav boligbebyggelse ved [adresse] i [adresse] (Bilag 4), som
besluttet på Teknik-og Miljøudvalgets møde den 5. april 2018, pkt. 12. Der er
indkommet ét svar på annonceringen. Sagen lægger op til udvalgets beslutning,
om planprocessen skal fortsætte.

**Indstillinger**

Chefen for Plan, Byg og Miljø
indstiller, at der udarbejdes forslag til kommuneplantillæg og lokalplan for
tæt-lav boligbebyggelse på område ved [adresse], [adresse].

**Behandling**

Teknik- og Miljøudvalget.

**Sagsfremstilling**

Projektudvikler CTH entreprise Aps ønsker mulighed for at
opføre tæt-lav boligbebyggelse med op til 100 boliger på et område, der ifølge
gældende lokalplan er udlagt til 34 enfamiliehuse. (bilag 1). Det fulde
projektmateriale er vedlagt som bilag ved Teknik- og miljøudvalgets møde den 5.
april.

Området er omfattet af delområde 1 i lokalplan 3.20 - Et nyt
boligområde syd for [adresse] i [adresse]. Lokalplanen er endeligt vedtaget den 25.
april 2007. (bilag 2). Efter lokalplanen kan delområde 1 anvendes til åben-lav
bebyggelse med bebyggelsesprocent på 30. Delområde 1 er opdelt i 34 parceller,
hvor seks parceller tidligere er blevet handlet og heraf fire bebygget.

Projektet forudsætter, at der gennemføres et tillæg til
kommuneplanen, der giver mulighed for at anvende delområde 1 til tæt-lav
boligbebyggelse, samt fastlægger de nærmere rammer for lokalplanlægningen.
Projektet forudsætter tillige, at der udarbejdes en lokalplan.

Administrationen har ved annoncering på kommunens hjemmeside
indkaldt ideer og forslag til planlægningen over en periode på fire uger. Der
er ved svarfristens udløb den 24. maj 2018 modtaget ét svar fra to ejendomme,
som ligger i lokalplanområdet (bilag 3). Svaret udtrykker uenighed om ændring
af arealanvendelse til tæt-lav boligbebyggelse. Administrationen har opfordret
projektudvikler til at gå i dialog med de berørte beboere.

En ændret anvendelse til tæt-lav bebyggelse vil selvsagt
ændre karakteren af området idet bebyggelse og friarealer hver især vil fremstå
som større enheder i forhold til en åben-lav boligbebyggelses spredte
bebyggelse og afgrænsede havearealer.

I den gældende lokalplan kan det aktuelle område bebygges
med en bebyggelsesprocent på 30 %. I det foreliggende forslag med 80 boliger
som tæt-lav bebyggelse er bebyggelsesprocenten beregnet til 34 %.

Administrationen vurderer at en
bebyggelsesprocent på 34 ikke er væsentligt større end den nuværende men finder
samtidig at en større bebyggelsestæthed end dette ikke kan anbefales.

Da projektet er fint i tråd med kommunens bosætningsstrategi
anbefaler administrationen, at planprocessen fortsætter, med afsæt i de
hovedlinjer som beskrives i ansøgningen og under hensyn til ovenstående
betragtninger.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Bebyggelsesplan, tæt lav | 326-2018-144517 |
| Bilag 2 - Kortbilag, gældende lokalplan | 326-2018-144496 |
| Bilag 3 - Bidrag til ideer og forslag, Parallelvej, [adresse] 326-2018-141447 |
| Bilag 4 - Folder, indkaldelse af ideer og forslag, maj 2018 | 326-2018-143767 |